যোৰহাট জিলাৰ টীয়কত গড়কাপ্টানী বিভাগৰ এটা পথ মেৰামতি কৰাৰ দুদিনমান পাছতে বখলা-বখলে এৰাই যোৱাত স্থানীয় ৰাইজৰ মাজত ক্ষোভৰ সৃষ্টি হৈছে।
৩৭ নং ৰাষ্ট্ৰীয় ঘাইপথৰ পৰা মিধাখাট হৈ বনাই চুক সংযোগী পথটোৰ নতুনকৈ নিৰ্মাণ কৰা অংশত আজি স্থানীয় ৰাইজে হাতেৰে টানি বখলা-বখলকৈ এৰুৱাই দিয়ে।
পথটো মেৰামতিত ব্যাপক অনিয়ম হোৱাৰ অভিযোগ তুলিছে স্থানীয় ৰাইজে আৰু ইয়াক পুনৰ ভালকৈ নিৰ্মাণ কৰাৰ দাবী তুলিছে।
জানিব পৰা মতে, প্ৰায় ৬৫ লাখ টকা ব্যয়েৰে মেৰামতি কৰিবলৈ লোৱা প্ৰায় ৩.৫০ কিলোমিটাৰ দৈৰ্ঘ্যৰ পথছোৱা আগৰৱালা উপাধিৰ এজন প্ৰতিষ্ঠিত ঠিকাদাৰে ঠিকা লাভ কৰিছে।
কিন্তু মেৰামতিৰ নামত অতি নিম্ন মানৰ কামেৰে চৰকাৰী ধন লুণ্ঠন কৰা বুলি স্থানীয় ৰাইজে অভিযোগ তুলিছে।
উল্লেখযোগ্য যে মুখ্য মন্ত্ৰীৰ নিজা সমষ্টি মাজুলীতো গড়কাপ্টানী বিভাগে নিৰ্মাণ কৰা পথ কেইদিন মানৰ পিছতে ৰাইজে হাতেৰে বখলা-বখলে এৰুৱাই কামৰ নিম্নমান উদঙাই দিছিল।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
